દિલ્હીમાં ભાજપ કાર્યાલયમાં સંબોધતા પીએમ મોદીએ કહ્યું કે, ‘હું ગુજરાત અને હિમચાલની જનતાને નમન કરું છું કે, તેમણે વિકાસના રસ્તાને પસંદ કર્યો.’ તેમણે કહ્યું કે, વિકાસના રસ્તે જ સમસ્યાઓનો ઉકેલ આવશે. કોંગ્રેસ વખતે લોકોને અપેક્ષાઓ ન હતી, આજે દરેક ક્ષણે દેશનો સામાન્ય માનવી નવી આશાઓ, અપેક્ષાઓ લઈને ચાલે છે. ગુજરાત, હિમાચલે જેવા પરિણામ આપ્યા છે, તે પુરાવો છે કે, તમે વિકાસ નથી કરતા, ખોટા કામોમાં લાગેલા છો, ખોટા કામો તમારી પ્રાથમિકતા છે, તો પાંચ વર્ષ પછી જનતા તમને સ્વીકારતી નથી. હિમાચલની જનતાએ પોઝિટિવ વોટ આપ્યા છે, વિકાસ માટે વોટ આપ્યા છે.